CELEX: C2007/155/25
Language: bg
Date: 2007-07-07 00:00:00
Title: Дело C-219/07: Преюдициално запитване от Raad van State (Белгия), представено на 27 април 2007 г. — VZW de Nationale Raad van Dierenkwekers en Liefhebbers en VZW Andibel/Кралство Белгия

7.7.2007   
            
            
               BG
            
            
               Официален вестник на Европейския съюз
            
            
               C 155/13
            
         Преюдициално запитване от Raad van State (Белгия), представено на 27 април 2007 г. — VZW de Nationale Raad van Dierenkwekers en Liefhebbers en VZW Andibel/Кралство Белгия
   (Дело C-219/07)
   (2007/C 155/25)
   Език на производството: нидерландски
   Препращаща юрисдикция
   Raad van State België
   Страни в главното производство
   
      Ищец: VZW de Nationale Raad van Dierkwekers en Liefhebbers en VZW Andibel
   
      Ответник: Belgische Staat
   Преюдициални въпроси
   
               1)
            
            
               Трябва ли член 30 от Договора за създаване на Европейската общност от 25 март 1957 г., разглеждан самостоятелно или във връзка с Регламент (ЕО) № 338/97 (1) на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях, да се тълкува в смисъл, че забраната за внос и търговия с животни, установена в изпълнение на член 3б, параграф 1 от Закона от 14 август 1986 г. относно закрилата и хуманното отношение към животните, не е обоснована по отношение на внесени от други държави-членки бозайници от изброените в регламента видове Б, В или Д или непосочени в този регламент, когато тези бозайници са държани в посочената държава-членка на основание на националното й законодателство, което е в съответствие с регламента?
            
         
               2)
            
            
               Противопоставя ли се член 30 от Договора за ЕО или Регламент (EO) № 338/97 на правна уредба в държава-членка, която въз основа на законодателство относно хуманното отношение към животните забранява всяко използване с търговска цел на животински видове, с изключение на изрично посочените в тази вътрешноправна уредба, когато целта да бъдат закриляни тези видове, както е посочено в член 30 от Договора за ЕО, може да се постигне еднакво ефективно и чрез други мерки, ограничаващи в по-слаба степен търговията в рамките на Общността?
            
         
      (1)  ОВ L 61, стр. 1.